ПРЕДРАГ ПЕШКО

А

кадемик проф. др Предраг Пешко рођен је 29. маја 1955. године у Боки, општина Зре­ња­­­нин. На Медицинском факултету у Бе­о­граду ди­пло­мирао је 1980, ма­гистрирао 1985. и докторирао 1992. године, одбраном дисертације *Дистрибуција лимфо*­*гених метастаза карцинома једњака и њен зна*­*чај за радикалну хируршку интервенцију*. Општу хирургију специјализовао је на хируршкој кли­ници Универзитетског клиничког центра у Бео­граду, а спе­ци­ја­ли­с­тич­ки испит поло­жио је 1986. године. Ужа про­фе­­сио­нална оријентација: бе­ниг­не и малиг­не боле­сти гор­њег дигестивног трак­та, хипофарин­кса, јед­њака, желуца и дванаесто­па­лач­ног цријева.

На Медицинском факултету у Бе­о­­граду биран је за асистента 1987, до­цен­та 1994, ван­редног про­фе­сора 1998, а редовни професор и про­­декан овог факултета је од 2004. године. Године 2008. изабран је за гостујућег професора Медицинског факултета Уни­вер­зитета у Хајделбергу (Њемачка).

Усавршавао се у Великој Британији (St. Thomas Hospital in London; East Bir­­­min­g­ham Hospital) и Јапану (Tokyo Women's Medical College; To­ro­nom­om Ho­spital). Био је на студијским боравцима у Нацио­нал­ном центру за канцер (Na­­tional Cancer Center) у Токију, Универзитету „Луј Пастер” у Стразбуру и Централној болници у Вашингтону (Wash­­­ington Ho­spital Center).

Начелник је Центра за хирургију једњака на Клиници за дигестивну хи­рур­гију – Првој хируршкој клиници Клиничког центра Србије. Био је на­чел­ник хируршких грана и замјеник генералног директора КЦС (2001), и ди­ректор Клинике за дигестивну хирургију – Прве хируршке клинике КЦС (од 2008).

Научни допринос академика Пешка обухвата два различита поља дјело­вања: унапређење квалитета хируршког рада увођењем нових метода и фор­ми­рањем квалитетног тима специјализованог за област хирурије једњака и же­луца, и научни рад заснован на проучавању клиничких и морфолошких ка­рак­теристика онколошких обољења једњака и желуца.

Добитник је награде за најбољи научни рад на Ме­ђу­на­род­ном конгресу о карциному желуца у Њујорку (2001); награде коју додјељује Tayco Heal­­thing group – US Surgical Corporation, за изванредна достигнућа у хи­рур­шкој стап­лер техници (2003), као и двију награда Српског лекарског друштва.

Биран је за дописног члана Српске академије наука и уметности 2. но­вем­бра 2006, а редовни члан је од 1. новембра 2012. године. Члан је Одбора за туморе урогениталног система при САНУ. За иностраног члана Академије наука и умјетности Републике Српске изабран је 21. децембра 2012. године. Члан је бројних домаћих и међународних струковних удружења.

Као аутор или коаутор, објавио је више од 360 научних и стручних радова у водећим до­ма­ћим и међународним часописима, десетак поглавља у дома­ћим уџ­бе­ницима и монографијама, и монографију *Barrett-ов једњак – 60 го*­*дина контроверз*е (у коауторству са Александром Симићем), Београд 2010, у којој је први пут на нашим прос­торима комплетно обрађена ова пробле­ма­тика.